CELEX: 62012CN0396
Language: fi
Date: 2012-08-27 00:00:00
Title: Asia C-396/12: Ennakkoratkaisupyyntö, jonka Raad van State (Alankomaat) on esittänyt 27.8.2012 — A.M. van der Ham ja A.H. van der Ham-Reijersen van Buuren v. College van Gedeputeerde Staten van Zuid-Holland

8.12.2012   
            
            
               FI
            
            
               Euroopan unionin virallinen lehti
            
            
               C 379/13
            
         Ennakkoratkaisupyyntö, jonka Raad van State (Alankomaat) on esittänyt 27.8.2012 — A.M. van der Ham ja A.H. van der Ham-Reijersen van Buuren v. College van Gedeputeerde Staten van Zuid-Holland
   (Asia C-396/12)
   2012/C 379/21
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittajat: A.M. van der Ham ja A.H. van der Ham-Reijersen van Buuren
   
      Vastapuoli: College van Gedeputeerde Staten van Zuid-Holland
   
      Ennakkoratkaisukysymykset
   
   
               1)
            
            
               Mitä tarkoitetaan Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20.9.2005 annetun neuvoston asetuksen (EY) N:o 1698/2005 (1), sellaisena kuin se on muutettuna 19.1.2009 annetulla neuvoston asetuksella 74/2009 (2), 51 artiklan 1 kohdassa, neuvoston asetuksen (EY) N:o 1698/2005 soveltamista koskevista yksityiskohtaisista säännöistä 7.12.2006 annetun komission asetuksen (EY) N:o 1975/2006 (3) 23 artiklassa ja yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annetun komission asetuksen (EY) N:o 796/2004 (4) 67 artiklan 1 kohdassa olevalla ilmaisulla ”tahallinen noudattamatta jättäminen”? Riittääkö sen toteamiseksi, että kansallisen Beleidsregels normenkader randvoorwaarden Gemeenschappelijk Landbouwbeleidin 8 §:n 2 momentin c kohdassa tarkoitettua pitkäaikaista ja pysyvää politiikkaa ei ole noudatettu?
            
         
               2)
            
            
               Onko unionin oikeus esteenä sille, että jäsenvaltiossa katsotaan, että säännöksiä on jätetty ”tahallisesti” noudattamatta edellä mainituissa asetuksissa tarkoitetulla tavalla pelkästään siksi, että kyseessä on yksi tai usea seuraavista seikoista:
               
                           a)
                        
                        
                           kyseisessä noudattamatta jätetyssä täydentävässä ehdossa oletetaan jo, että kyseessä on tahallisuus
                        
                     
                           b)
                        
                        
                           kyseinen täydentävä ehto on monimutkainen
                        
                     
                           c)
                        
                        
                           kyseessä on pitkäaikainen ja pysyvä politiikka
                        
                     
                           d)
                        
                        
                           kyseessä on aktiivinen toiminta tai jonkin toiminnan tietoinen laiminlyönti
                        
                     
                           e)
                        
                        
                           maanviljelijälle on aiemmin huomautettu puutteellisuuksista kyseisen täydentävän ehdon noudattamisessa
                        
                     
                           f)
                        
                        
                           täydentävän ehdon noudattamatta jättämisen aste on peruste olettaa, että kyseessä on tahallisuus
                        
                     
         
               3)
            
            
               Voidaanko ”tahallinen” noudattamatta jättäminen lukea tuensaajan syyksi, jos kolmas toteuttaa työt tuensaajan toimeksiannosta?
            
         
      (1)  EUVL L 277, s. 1.
   
      (2)  EUVL L 30, s. 100.
   
      (3)  EYVL L 368, s. 74.
   
      (4)  EUVL L 141, s. 18.